# Výročná správa 2023

*občianskeho združenia:* **Motýlik**

*zaregistrovaného:* Ministerstvom vnútra Slovenskej republiky dňa 08.01. 2002

pod číslom VVS/1-900/90-19441

*IČO:* 30790808

## Orgány občianskeho združenia Motýlik

**V roku 2023 bol Motýlik zastúpený:**

*Predsedníčka:* PaedDr. Lýdia Križanová, PhD.  
*Podpredsedníčka:* Mgr. Mgr. Erika Rusnáková  
*Člen združenia:* Daniela Hetešová.

Počas valného zhromaždenia dňa 26. 11. 2023 boli on-line prítomní členovia Motýlika oboznámení o hospodárení a činnosti združenia (bližšie pojednáva: Zápisnica č. 1/2023).

## Činnosť Motýlika

Motýlik v roku 2022 prijal z 2 % (3%) podielu zaplatenej dane z príjmov fyzických a právnických osôb **3279,14 €**. Finančné prostriedky sme využili v roku 2022 a v roku 2023 (tab.: č. 1; č. 2) na tieto činnosti:

* Ochrana a podpora zdravia – pomôcky a prostriedky využívané v rámci paliatívnej starostlivosti;
* prevádzkové a administratívne služby /v čo najmenšej miere/.

V roku 2022-2023 sme sa snažili uskutočňovať aktivity súvisiace s hlavným cieľom Motýlika - smerujúce k založeniu hospicu pre deti a mladých so závažným život limitujúcim ochorením a postihnutím i jeho možného sprevádzkovania.

* V rámci reálnych možností sme hľadali miesto (v blízkom okolí Prešova ) – cca 2 lôžka**.**
* Priebežne sme dopĺňali internetovú stránku.
* Hľadali sme možnosti financovania a fungovania 2 lôžkového hospicu v okolí Prešova i Hospicového zariadenia pre deti a mladých ľudí – „celkový projekt“ /stretnutia i rozhovory s potencionálnymi partnermi/.

**Tabuľla č. 1**

Údaje o využití podielu zaplatenej dane z príjmov fyzických osôb a právnických osôb za rok 2021 prijaté Motýlikom v 2022 r., využité do r. 2023.

**Výdavky priamo súvisiace s účelom použitia:**

|  |  |  |  |
| --- | --- | --- | --- |
|  | **Účel použitia** podielu zaplatenej dane z príjmov podľa § 50 ods. 5 zákona o dani z príjmov | **Výška** použitého podielu zaplatenej dane na tento účel   (v euro) | **Spôsob použitia** podielu  zaplatenej dane |
| 1. | a) ochrana a podpora zdravia | 2886,41 | projekt Hospic Veronikin domček - materiál |
| **SPOLU** | | **2886,41** |  |

**Tabuľla č. 2**

Údaje o využití podielu zaplatenej dane z príjmov fyzických osôb a právnických osôb za rok 2021 prijaté Motýlikom v 2022 r., využité do r. 2023

**Výdavky priamo súvisiace s prevádzkou prijímateľa:**

|  |  |  |
| --- | --- | --- |
|  | Druh výdavkov priamo súvisiacich s prevádzkou prijímateľa | **Výška použitého podielu**  **zaplatenej dane na tento**  **druh výdavku (EUR)** |
| 1. | prevádzkové a administratívne služby | 392,73 |
|  | **SPOLU** | **392,73** |
|  |

**Spolu celkovo (EUR): 3279,14**

**V roku 2023 sme využili nadobudnuté dary nasledovne:**

* Počas kalendárneho roka 2023 bol Motýliku mesačne venovaný dar v hodnote 50 €, celková suma 600 €; pre Detskú onkológiu na Kramároch. Financie sme postupne počas roka odovzdávali (Mgr. M. Bederkovej) na Kliniku detskej hematológie a onkológie.
* Darca, ktorý si nepraje byť zverejnený, venoval Motýliku mesačne 100 €/od januára 2023 do júla 2023/ a 150 € mesačne /od augusta do decembra (vrátane) 2023/. Tieto finančné prostriedky putovali na podporu rodinného rozpočtu – s dieťaťom/mladým dospelým s vážnym ochorením do okresu Košice.
* Finančný dar v hodnote 500 € od Soroptimist International Club Bratislava určený na nákup pomôcok počas voľného času onkologicky chorých detí v nemocnici - bol vyplatený Mgr. Magde Bederkovej.

K 31. 12. 2023 sme prijali finančné prostriedky z 2 % (3%) daní za rok 2022 v hodnote 6047,75 € .

## Poďakovanie

Ďakujem Bohu za Božie požehnanie i vedenie všetkých členov Motýlika i našich dobrodincov počas roku 2023.

Moje osobné a úprimné poďakovanie patrí:

* Členom Motýlika, o. z. za ich čas a prácu bez nároku na odmenu a finančné ohodnotenie.
* Pracovnému tímu BPS Novelties, s. r. o., v Bratislave za vedenie účtovníctva.
* Darcom, ktorí Motýlik v roku 2023 podporili akýmkoľvek spôsobom.
* Vám, ktorí ste venovali čas modlitbe za dielo v Motýliku.

V Bratislave 21. 04. 2023

So želaním „Pokoja a Dobra“ predsedníčka Motýlika, PaedDr. Lýdia Križanová, PhD..